Jasežeris
Tai nedidelis ežeriokas Jasų kaimo lauke, Dusetų parapijoj. 

Žmonės pasakoja, kad seniau vietoj dabartinio Jasežerio buvę liūnai. Kas į tuos liūnus įeidavęs – nebeišeidavęs, prigerdavęs. 

Kartą važiavę per tuos liūnus ponai ir numarmėję per žemes. Nuo to laiko ėmė vaidentis, žmones gąsdinti, ir pasidaręs ežeras. 

Dažnai tame ežere girdis, sako žmonės, varpais skambinant, dalgius plakant, žmones šaukiantis. Taip pat esą pasimato nakties dvyliktą valandą ponas su ponia.

Padavimai
Padavimai apie ežerus